De conformitat amb el que disposa l'article 8 b d'aquesta Llei, no es poden formalitzar contractes de posada a disposició per a la realització dels treballs següents en activitats d'especial perillositat:
a ) Treballs que impliquin l'exposició a radiacions ionitzants en zones controlades segons el Reial decret 783/2001, de 6 de juliol, pel qual s'aprova el Reglament sobre protecció sanitària contra radiacions ionitzants.
b ) Treballs que impliquin l'exposició a agents cancerígens, mutagènics o tòxics per a la reproducció, de primera i segona categoria, segons el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, i el Reial decret 255/2003, de 28 de febrer, pel qual s'aprova el Reglament sobre classificació, envasament i etiquetatge de preparats perillosos, així com les seves respectives normes de desplegament i d'adaptació al progrés tècnic.
c ) Treballs que impliquin l'exposició a agents biològics dels grups 3 i 4, segons el Reial decret 664/1997, de 12 de maig, sobre la protecció dels treballadors contra els riscos relacionats amb l'exposició a agents biològics durant el treball, així com les seves normes de modificació, desplegament i adaptació al progrés tècnic.
Amb anterioritat al 31 de març de 2011, mitjançant els acords interprofessionals o convenis col·lectius a què es refereix l'article 83 del text refós de la Llei de l'Estatut dels treballadors, aprovat pel Reial decret legislatiu 1/1995, de 24 de març, o la negociació col·lectiva sectorial d'àmbit estatal en les activitats de la construcció, la mineria a cel obert i d'interior, les indústries extractives per sondejos en superfície terrestre, els treballs en plataformes marines, la fabricació, manipulació i utilització d'explosius, inclosos els articles pirotècnics i altres objectes o instruments que continguin explosius i els treballs amb riscos elèctrics en alta tensió es poden determinar, per raons de seguretat i salut en el treball, limitacions per a la formalització de contractes de posada a disposició, sempre que compleixin els requisits següents:
Des de l'1 d'abril de 2011, respectant les limitacions que, si s'escau, s'hagin pogut establir mitjançant la negociació col·lectiva d'acord amb el que assenyala l'apartat anterior, es poden formalitzar contractes de posada a disposició en l'àmbit de les activitats abans assenyalades.
b ) El treballador ha de tenir les aptituds, competències, qualificacions i formació específica requerides per a l'exercici del lloc de treball, i l'empresa de treball temporal les ha d'acreditar documentalment.
De conformitat amb el que disposa l'article 8 b d'aquesta Llei, no es poden formalitzar contractes de posada a disposició per a la realització de les feines següents en activitats d'especial perillositat:
a ) Feines que impliquin l'exposició a radiacions ionitzants en zones controlades segons el Reial decret 783/2001, de 6 de juliol, pel qual s'aprova el Reglament sobre protecció sanitària contra radiacions ionitzants.
b ) Feines que impliquin l'exposició a agents cancerígens, mutagènics o tòxics per a la reproducció, de primera i segona categoria, segons el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, i el Reial decret 255/2003, de 28 de febrer, pel qual s'aprova el Reglament sobre classificació, envasament i etiquetatge de preparats perillosos, així com les seves respectives normes de desplegament i d'adaptació al progrés tècnic.
c ) Feines que impliquin l'exposició a agents biològics dels grups 3 i 4, segons el Reial decret 664/1997, de 12 de maig, sobre la protecció dels treballadors contra els riscos relacionats amb l'exposició a agents biològics durant el treball, així com les seves normes de modificació, desplegament i adaptació al progrés tècnic.
Abans del 31 de desembre de 2010, mitjançant els acords interprofessionals o convenis col·lectius a què es refereix l'article 83 del text refós de la Llei de l'Estatut dels treballadors, aprovat pel Reial decret legislatiu 1/1995, de 24 de març, o la negociació col·lectiva sectorial d'àmbit estatal en les activitats de la construcció, la mineria a cel obert i d'interior, les indústries extractives per sondejos en superfície terrestre, les feines en plataformes marines, la fabricació, manipulació i utilització d'explosius, inclosos els articles pirotècnics i altres objectes o instruments que continguin explosius i les feines amb riscos elèctrics en alta tensió es poden determinar, per raons de seguretat i salut en el treball, limitacions per a la formalització de contractes de posada a disposició, sempre que compleixin els requisits següents:
Des de l'1 de gener de 2011, respectant les limitacions que, si s'escau, s'hagin pogut establir mitjançant la negociació col·lectiva d'acord amb el que assenyala l'apartat anterior, es poden formalitzar contractes de posada a disposició en l'àmbit de les activitats abans assenyalades.
b ) El treballador ha de posseir les aptituds, competències, qualificacions i formació específica requerides per ocupar el lloc de treball, i han de ser acreditades documentalment per l'empresa de treball temporal.
Els òrgans jurisdiccionals de l'ordre social han de conèixer de les qüestions litigioses que es promoguin entre els empresaris i treballadors com a conseqüència del contracte de posada a disposició.